મોદી સરકારના સાડા ચાર વર્ષ સંપન્ન થવા આવ્યાં છે અને જો આગામી છ મહિનામાં રામમંદિર નિર્માણ નહીં થાય તો સંઘપરિવારને ‘અભી નહીં તો કભી નહીં' જેવી સ્થિતિનું કદાચ નિર્માણ તો નહીં થાય ને તેવી શંકા છે. . ઉપરોક્ત પરિપ્રેક્ષ્યમાં દશેરાના પ્રાસંગિક પ્રવચનમાં સંઘના સુપ્રીમો મોહન ભાગવતે મોદી સરકારને સ્પષ્ટપણે સૂચવ્યું છે કે રામમંદિર નિર્માણ બને એટલી ઝડપે થવું જોઈએ અને જરૂર પડે તો મોદી સરકારે આ મુદ્દે ટ્રીપલ તલાકની માફક વટહુકમ બહાર પાડવો જોઈએ અને કોઈપણ સંજોગોમાં રામમંદિર નિર્માણની કામગીરી વર્ષ-૨૦૧૯ પહેલાં શરૂ થવી જોઈએ.